title: ليستة ديال لعولاما لمسلمين
text: دارو العلماء لمسلمين معاونة كبيرة فالعلم فبزاف ديال لمجالات فوقاتي مختالفين، على كل واحد و الاهتمام ديالو سواء كانت علمية ولا دينية ولا لغوية ولا فلسفية ولا اجتماعية. بحال العالم إبن سينا كتب كتاب القانون فالطب لي ولا مرجع اساسي فالطب لفترة طويلة، وحتى بن خلدون لي اول واحد تكلم على علم العمران، ومؤسس علم لإجتماع الحديث. وكان الخليل بن أحمد الفراهيدي لي ختارع علم العروض و لقافية واللي هو شيخ النُحاة سيبويه. و ابن هيثم مؤسس علم لمناظر وللي مساهمين فلمنهج لعلمي، وحتى لخوارزمي لي كتب كتاب حساب الجبر والمقابلة، للي كيتعتابر حل منهجي للمعادلات لخطية ؤ التربيعية و مؤسس علم الجبر، وحتى من الخوارزميات لي جزء مهم ف علم لحاسوب وللي مستخدمة فمواقع التواصل لإجتيماعي، وحتى من لعالم الشريف الادريسي فالجغرافيا رسم خريطة قريبة للعالم، ولي هتم برسم لخرائط، وفيهم بزاف ديال العلماء مختالفين فالمجال بحال الفلك، الطب، لهندسة، لمعمار، الرسم، لجغرافيا، وبزاف، وكانوا حكام مسلمين كيدعمو العلماء فالانتاج العلمي بحال لهارون الرشيد مول بيت لحكم وحتى من أبو العباس عبد الله المأمون للي كيعتابر راسو عالم و المعتصم بالله و الحاكم بأمر الله و محمد بن عبد الله و سليمان بن محمد لكانو كيدعمو العلماء ونشر علوم الدين. وفهاد ليستة غادي نديرو تصنيف لعلماء حسب لحرفة ديالهم، وحسب لوقت لدازو منو.